Foto’s van Surveyor 1-maanlanding nou beskikbaarSurveyor 1 op 2 Junie 1966 (Foto: Space.com) Vyftig jaar ná Surveyor 1 op 2 Junie 1966 sag op die maan geland het, word duisende foto’s wat die tuig destyds geneem het, nou digitaal vir algemene verspreiding voorberei. Die foto’s is tot dusver in filmformaat geberg, aangesien rekenaars destyds nog nie algemeen in gebruik was om dit daarop te stoor nie. Altesaam 93 000 foto’s van die sending is deur ŉ span uitgesoek en gedigitaliseer, en behoort binne enkele maande vir die algemene publiek beskikbaar te wees. Surveyor was nie die eerste tuig wat sag op die maan geland het nie. Die USSR se Luna 9, het hom met ’n paar maande voorgespring. Surveyor 1 het egter waardevolle kennis vir toekomstige bemande maanlandings bygedra, soos die aard van die maan se oppervlak en die bedryf van langafstand-kommunikasie. Bron: Space.com